Μάικλ Όουεν

Λίβερπουλ Φ.Κ.

Ο Όουεν γεννήθηκε στην πόλη Τσέστερ. Ξεκίνησε τη σταδιοδρομία του στην ηλικία των 13 ετών. Το ταλέντο του νεαρού είχε εντυπωσιάσει τους σκάουτερ της Τσέλσι της Μάντσεστερ Γιουνάιτεντ αλλά και της Άρσεναλ ο  Όουεν όμως  εντάχθηκε στα τμήματα της Λίβερπουλ Φ.Κ. (παρά το ότι ήταν υποστηρικτής της Έβερτον ). Το 1996 προβιβάστηκε στην πρώτη ομάδα και τον Μάιο του 1997 έκανε την πρώτη του εμφάνιση με την φανέλα της ομάδας ως αλλαγή εναντίον της Γουίμπλετον σκοράροντας μάλιστα στο συγκεκριμένο παιχνίδι. Την επόμενη σεζόν εκμεταλλευόμενος τον τραυματισμό του Φάουλερ βρίσκει θέση βασικού στην ομάδα σκοράρει το πρώτο του Ευρωπαϊκό γκολ εναντίον της Σέλτικ Γλασκώβης, κάνει το πρώτο του χατ-τρικ στο Λιγκ Καπ Αγγλίας εναντίον της Γκρίμσπι Τάουν και το πρώτο χατ-τρικ στην Πρέμιερ Λιγκ αργότερα την ίδια σεζόν εναντίον της Σέφιλντ Γουένσντεϊ. Τερματίζει τη σεζόν στην Πρέμιερ Λιγκ με 18 γκολ πρώτος σκόρερ μαζί με τον Κρις Σάτον της Μπλάκμπερν Ρόβερς και τον Ντίον Ντούμπλιν της Κόβεντρι Σίτι και τιμήθηκε ως νεαρός παίκτης της χρονιάς για την σεζόν 1997-98. Η επόμενη σεζόν ήταν επίσης καλή για τον νεαρό επιθετικό που σκόραρε 23 γκολ σε 40 αγώνες παρ´όλα αυτά όμως η ομάδα του έμεινε εκτός και από το Κύπελλο ΟΥΕΦΑ τερματίζοντας 7η, τραυματίστηκε μάλιστα στις 12 Απριλίου μένοντας έξω για το υπόλοιπο της σεζόν. Τη σεζόν 1999-2000 βρίσκει τον Όουεν τραυματία για το μεγαλύτερο διάστημα, καταφέρνει πάντως να σκοράρει 12 γκολ βοηθώντας την ομάδα να κερδίσει την έξοδο της στο Κύπελλο ΟΥΕΦΑ. Η επόμενη σεζόν είναι μια από της πιο πετυχημένες για τη Λίβερπουλ Φ.Κ., η ομάδα κατακτάει το Κύπελλο ΟΥΕΦΑ το Λιγκ Καπ Αγγλίας και το Κύπελλο Αγγλίας. Στον τελικό του κυπέλλου Αγγλίας εναντίον της Άρσεναλ ο Όουεν πετυχαίνει δύο γκολ στα τελευταία λεπτά μετατρέποντας το σκορ από 1-0 σε 1-2 δίνοντας έτσι το Κύπελλο στη Λίβερπουλ Φ.Κ., ο τελικός θα μείνει στην ιστορία ως ο τελικός του Μάικλ Όουεν. Στις αρχές της επόμενης σεζόν η Λίβερπουλ Φ.Κ. κατακτάει το Ευρωπαικό Σούπερ Καπ εναντίον της Μπάγερν Μονάχου και το Αγγλικό Σούπερ Καπ εναντίον της Μάντσεστερ Γιουνάιτεντ, ο Όουεν σκοράρει και στα δύο παιχνίδια βοηθώντας την ομάδα του να γίνει η πρώτη αγγλική ομάδα που κατακτάει 5 τίτλους μέσα σε ένα ημερολογιακό έτος. Ψηφίζεται για το 2001 ως Καλύτερος Ευρωπαίος ποδοσφαιριστή της χρονιάς όπως παίκτης της χρονιάς ψηφίζεται και από το έγκυρο ποδοσφαιρικό περιοδικό World Soccer. Στο τέλος της σεζόν στις 21 Δεκεμβρίου φτάνει το 100 γκολ με την φανέλα της Λίβερπουλ σε ένα παιχνίδι εναντίον της Γουέστ Χαμ. Τερματίζει τη σεζόν 2001-02 με 28 γκολ σε όλες τις διοργανώσεις και την ομάδα του να τερματίζει στη δεύτερη θέση της βαθμολογίας. Η σεζόν 2002-03 βρίσκει ξανά τον Όουεν σε εξαιρετική φόρμα, η Λίβερπουλ κάνει πορεία πρωταθλητισμού μετά από πολλά χρόνια αλλά ένα σερί από άσχημα αποτελέσματα και η ομάδα τερματίζει τελικά στην 5η θέση ο Όουεν σκοράρει όμως ξανά 28 γκολ σε όλες τις διοργανώσεις. Με την απόλυση του Γάλλου προπονητή Ζεράρ Ουγιέ  από τον πάγκο της ομάδας άρχισαν και οι φήμες περί αποχώρησης του Όουεν από τη Λίβερπουλ. Στις 13 Αυγούστου 2004 η Ρεάλ Μαδρίτης τον αγοράζει έναντι 8 εκατομμυρίων λιρών.

Ρεάλ Μαδρίτης

Το πέρασμα από τη Ρεάλ ήταν σύντομο. Έμεινε στην Ισπανική ομάδα μόλις μια σεζόν το 2004-05 αγωνίζεται στους περισσότερους αγώνες ως αλλαγή και συνολικά στις 41 εμφανίσεις του με την φανέλα της Ρεάλ Μαδρίτης σκοράρει 18 γκολ.

Νιούκασλ Γιουνάιτεντ

Τον Αύγουστο του 2005 η Νιούκαστλ ανακοινώνει την υπογραφή τετραετούς συμβολαίου με τον Μάικλ Όουεν τα δύο πρώτα χρόνια είναι φτωχά σε εμφανίσεις για τον Όουεν που αν και ξεκίνησε εντυπωσιακά με 7 γκολ σε 11 εμφανίσεις ταλαιπωρείται από τραυματισμούς, μάλιστα τη σεζόν 2006-07 έχει μόλις τρεις επίσημες εμφανίσεις με την φανέλα της Νιούκασλ Γιουνάιτεντ. Τα δύο τελευταία χρόνια του συμβολαίου του με την Νιουκάστλ επανέρχεται αλλά η αποδοτικότητα του δεν είναι η αναμενόμενη μάλιστα η τελευταία του χρονιά στην Νιουκάστλ συνοδεύεται από τον υποβιβασμό της ομάδας στην Τσάμπιονσιπ.

Μάντσεστερ Γιουνάιτεντ

Στις 3 Ιουλίου 2009 ο Όουεν υπογράφει συμβόλαιο συνεργασίας με την πρωταθλήτρια Μάντσεστερ Γιουνάιτεντ. Στην πρώτη του σεζόν με τους κόκκινους διαβόλους πανηγυρίζει την κατάκτηση του Τσάριτι Σίλντ, αλλά και του Λιγκ Καπ Αγγλίας σκοράροντας το πρώτο γκολ στον τελικό με την Άστον Βίλα, όχι όμως το πρωτάθλημα μια και η ομάδα του όμως χάνει το πρωτάθλημα με ένα βαθμό διαφορά από την Τσέλσι.

Στόουκ Σίτι Φ.Κ.

Το Σεπτέμβριο 2012 υπέγραψε συμβόλαιο με την αγγλική Στόουκ Σίτι Φ.Κ..

Σταδιοδρομία στην Εθνική Αγγλίας

Ο Μάικλ Όουεν είχε συμμετοχές με τις μικρές εθνικές ομάδες της χώρας του. Την πρώτη του εμφάνιση στην Εθνική Αγγλίας την πραγματοποιεί σε ηλικία 18 ετών και 59 ημερών στις 11 Φεβρουαρίου 1998 σε ένα φιλικό παιχνίδι εναντίον της Χιλής. Η συμμετοχή τον έκανε αυτόματα τον νεότερο παίκτη που εκπροσώπησε την Εθνική Αγγλίας τον 20 αιώνα. Συμμετέχει στο Παγκόσμιο Κύπελλο Ποδοσφαίρου 1998 όπου εντυπωσιάζει με τις εμφανίσεις του. Αγωνίστηκε επίσης με την Εθνική Αγγλίας στο Ευρωπαϊκό Πρωτάθλημα Ποδοσφαίρου 2000 στο Παγκόσμιο Κύπελλο Ποδοσφαίρου 2002 και στο Ευρωπαϊκό Πρωτάθλημα Ποδοσφαίρου 2004, σκοράροντας σε όλες τις διοργανώσεις, αγωνίστηκε και στο Παγκόσμιο Κύπελλο Ποδοσφαίρου 2006 χωρίς να σκοράρει. Τραυματίστηκε  στο τελευταίο παιχνίδι του ομίλου. Τον Απρίλιο του 2002 φόρεσε για πρώτη φορά το περιβραχιόνιο του αρχηγού της Εθνικής ομάδας.